Kristian Sofus August Erslev
Store norske leksikon,Historie,Historievitenskap,Historikere
Kristian Sofus August Erslev var en dansk historiker som hovedsakelig var opptatt av middelalderhistorie. Han var professor i historie fra 1883, og riksarkivar i årene 1915–24.
Erslev er en av de mest fremtredende danske historikere. Han utgav blant annet Konge og Lensmand i det 16. Aarhundrede (doktoravhandling 1879), Dronning Margrete (1882), Valdemarernes Storhedstid (1898), Augustenborgernes arvekrav (1915) og lærebøker for studentene. Han skrev også bøker om historisk metode, blant annet Grundsætninger for historisk Kildekritik (1892), og var en av grunnleggerne av Selskabet til Udgivelse af Kilder til dansk historie. Erslev ble æresdoktor ved Universitetet i Oslo i 1910. Les mer i Store norske leksikon Danmarks historie Eksterne lenker Kristian Erslev i Dansk biografisk leksikon